Se puede detectar bella palabra d'orichen francico por amostrar la fonetica de las luengas chermanicas, en especial la lei de Grimm. La palabra flotter provién de lo francico *flotōn y de lo proto-chermanico *flutōną, y amuestra la lei de Grimm en la evolución de la P- inicial indoeuropea ta f- inicial en la radiz indoeuropea *plew-, *plōw- (que en latín ha dau PLOVERE, "plever"). Esta palabra plegó dica las luengas ibero-romances como flotar.